*****

ΚΑΝΟΝΙΣΜΟΣ (ΕΟΚ) αριθ. 2814/84 ΤΗΣ ΕΠΙΤΡΟΠΗΣ

της 4ης Οκτωβρίου 1984

για τροποποίηση του κανονισμού (ΕΟΚ) αριθ. 2042/75 όσον αφορά το ποσό των εγγυήσεων για τα πιστοποιητικά εισαγωγής των σιτηρών βάσης με προκαθορισμό της εισφοράς

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1018/84 (2), και ιδίως το άρθρο 12 παράγραφος 2,

Εκτιμώντας:

ότι το άρθρο 12 παράγραφος 1 στοιχείο β) του κανονισμού (ΕΟΚ) αριθ. 2042/75 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2783/84 (4), καθορίζει το ποσό της εγγύησης για τα πιστοποιητικά που αφορούν τα προϊόντα τα οποία αναφέρονται στο άρθρο 1 του κανονισμού (ΕΟΚ) αριθ. 2727/75 και στο άρθρο 1 του κανονισμού (ΕΟΚ) αριθ. 1418/76 του Συμβουλίου (5)· ότι η παράγραφος 1 στοιχείο β) του εν λόγω άρθρου 12 καθορίζει σε 3,63 ECU ανά τόνο το ποσό της εγγύησης όταν πρόκειται για πιστοποιητικά εισαγωγής προϊόντων για τα οποία η εισφορά στην εισαγωγή καθορίζεται εκ των προτέρων, εξαιρουμένων των πιστοποιητικών εισαγωγής για την κριθή, τη βρώμη, τον αραβόσιτο, και το σόργο, για τα οποία το ποσό της εγγύησης καθορίζεται σε 7,25 ECU ανά τόνο· ότι τα ποσά αυτά είναι προς το παρόν πολύ χαμηλά για τις εισαγωγές σιτηρών βάσης, δεδομένων των διακυμάνσεων των τιμών στην παγκόσμια αγορά, καθώς και των νομισματικών μεταβολών και της διάρκειας ισχύος των πιστοποιητικών εισαγωγής·

ότι είναι, λοιπόν, σκόπιμο να αυξηθούν προσωρινά, έως τις 31 Ιουλίου 1985, τα ποσά των εγγυήσεων για τα πιστοποιητικά εισαγωγής των σιτηρών βάσης με προκαθορισμό της εισφοράς·

ότι είναι αναγκαίο, για λόγους σαφήνειας του κειμένου, να γίνει αναγωγή στη σημερινή αξία των ποσών εγγύησης που εκφράζονται σε ευρωπαϊκές λογιστικές μονάδες και αναφέρονται στο άρθρο 12 του κανονισμού (ΕΟΚ) αριθ. 2042/75, χρησιμοποιώντας το συντελεστή μετατροπής που καθορίζεται στο άρθρο 2 παράγραφος 2 του κανονισμού (ΕΟΚ) αριθ. 706/79 της Επιτροπής (6)·

ότι η Επιτροπή Διαχειρίσεως Σιτηρών δεν διατύπωσε γνώμη μέσα στην προθεσμία που έθεσε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η παράγραφος 1 του άρθρου 12 του κανονισμού (ΕΟΚ) αριθ. 2042/75 αντικαθίσταται από το εξής κείμενο:

«1. Το ποσό της εγγύησης σχετικά με τα πιστοποιητικά που αφορούν τα προϊόντα τα οποία αναφέρονται στο άρθρο 1 του κανονισμού (ΕΟΚ) αριθ. 2727/75 και στο άρθρο 1 του κανονισμού (ΕΟΚ) αριθ. 1418/76 είναι:

α) 0,60 ECU ανά τόνο, όταν πρόκεται για πιστοποιητικά εισαγωγής ή εξαγωγής για τα οποία η εισφορά στην εισαγωγή, η επιστροφή ή η εισφορά στην εξαγωγή δεν καθορίζεται εκ των προτέρων·

β) 3,63 ECU ανά τόνο, όταν πρόκειται για πιστοποιητικά εισαγωγής προϊόντων για τα οποία η εισφορά στην εισαγωγή καθορίζεται εκ των προτέρων εξαιρουμένων των πιστοποιητικών εισαγωγής των προϊόντων που υπάγονται στις κλάσεις 10.03, 10.04, στη διάκριση 10.05 Β και στην κλάση 10.07 του Κοινού Δασμολογίου, για τα οποία το ποσό της εγγύησης είναι 7,25 ECU ανά τόνο·

γ) 12,09 ECU ανά τόνο, για τα προϊόντα που αναφέρονται στο άρθρο 1 στοιχεία α), β) και γ) του κανονισμού (ΕΟΚ) αριθ. 2727/75, όταν πρόκειται για πιστοποιητικά εξαγωγής για τα οποία η επιστροφή ή η εισφορά στην εξαγωγή καθορίζεται εκ των προτέρων ·

δ) 9,67 ECU ανά τόνο, για τα προϊόντα που αναφέρονται στο άρθρο 1 στοιχείο δ) του κανονισμού (ΕΟΚ) αριθ. 2727/75 και στο άρθρο 1 του κανονισμού (ΕΟΚ) αιρθ. 1418/76, εξαιρουμένων των προϊόντων που υπάγονται στην κλάση 11.07 του Κοινού Δασμολογίου, όταν πρόκειται για πιστοποιητικά εξαγωγής για τα οποία η επιστροφή ή η εισφορά στην εξαγωγή καθορίζεται εκ των προτέρων·

ε) 12,09 ECU ανά τόνο, για τα προϊόντα που υπάγονται στην κλάση 11.07 του Κοινού Δασμολογίου, όταν πρόκειται για πιστοποιητικά εξαγωγής για τα οποία η επιστροφή ή η εισφορά στην εξαγωγή καθορίζεται εκ των προτέρων.

Ωστόσο, για τα πιστοποιητικά που εκδίδονται σύμφωνα με το άρθρο 9α, η εγγύηση αυτή είναι:

- 24 ECU ανά τόνο, για τα πιστοποιητικά που εκδίδονται από την 1η Ιανουαρίου έως τις 30 Απριλίου,

- 30 ECU ανά τόνο, για τα πιστοποιητικά που εκδίδονται από την 1η Ιουλίου έως τις 31 Δεκεμβρίου.

Στην περίπτωση αυτή, η εγγύηση:

- καταπίπτει εάν η ένδειξη ενός των προορισμών που αναφέρονται στο άρθρο 9α παράγραφος 1 δεν έχει πραγματοποιηθεί μέσα στην προβλεπόμενη προθεσμία, σύμφωνα με τις διατάξεις αυτού του άρθρου,

- δεν αποδεσμεύεται, κατά παρέκκλιση του άρθρου 30 παράγραφος 2 του κανονισμού (ΕΟΚ) αριθ. 3183/80, παρά μόνον υπό τον όρο ότι προσκομίζεται απόδειξη ότι το προϊόν έφθασε στον προορισμό του· η απόδειξη αυτή προσκομίζεται σύμφωνα με το άρθρο 20 του κανονισμού (ΕΟΚ) αριθ. 2730/79.»

Άρθρο 2

Κατά παρέκκλιση του άρθρου 12 παράγραφος 1 στοιχείο β) του κανονισμού (ΕΟΚ) αριθ. 2042/75, για τα πιστοποιητικά εισαγωγής που αφορούν προκαθορισμό της εισφοράς και εκδίδονται, κατά την έννοια του άρθρου 21 παράγραφος 1 του κανονισμού (ΕΟΚ) αριθ. 3183/80 της Επιτροπής (1), από τις 5 Οκτωβρίου 1984 έως τις 31 Ιουλίου 1985, το ποσό της εγγύησης είναι:

- 8 ECU ανά τόνο, για τα προϊόντα που υπάγονται στις διακρίσεις 10.01 Β Ι, 10.01 Β ΙΙ και στην κλάση 10.02 του Κοινού Δασμολογίου,

- 12 ECU ανά τόνο, για τα προϊόντα που υπάγονται στις κλάσεις 10.03, 10.04, στη διάκριση 10.05 Β και στην κλάση 10.07 του Κοινού Δασμολογίου,

- 3,63 ECU ανά τόνο, για τα υπόλοιπα προϊόντα.

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκων Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 4 Οκτωβρίου 1984.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 281 της 1. 11. 1975, σ. 1.

(2) ΕΕ αριθ. L 107 της 19. 4. 1984, σ. 1.

(3) ΕΕ αριθ. L 213 της 11. 8. 1975, σ. 5.

(4) ΕΕ αριθ. L 262 της 3. 10. 1984, σ. 5.

(5) ΕΕ αριθ. L 166 της 25. 6. 1976, σ. 1.

(6) ΕΕ αριθ. L 89 της 9. 4. 1979, σ. 3.

(1) ΕΕ αριθ. L 338 της 13. 12. 1980, σ. 1.